钦定古今图书集成/明伦汇编/氏族典/第319卷 > 《廖用贤尚友录》 > 丁魁楚
## 钦定古今图书集成/明伦汇编/氏族典/第319卷 > 《廖用贤尚友录》 > 丁魁楚

按《明外史杨嗣昌传》：“丁魁楚，永城人。崇祯四年，以右
佥都御史巡抚保定。七年，擢兵部右侍郎，总督蓟辽、
保定军务。九年，大兵入昌平，长驱南下，魁楚不能御，
下吏。久之，放还。福王时，马士英纳其重贿，起故官，总
督两广，寻加兵部尚书。唐王自立于福州，命以故官
协理戎政。靖江王亨嘉反，执巡抚瞿式耜。魁楚檄参”
将陈邦传等袭走之，封平粤伯。闽中事败，与式耜拥
立桂王于肇庆，进东阁大学士。兵逼肇庆，魁楚奉王
走梧州，复弃之，走岑溪，为大将李成栋追获，杀之。